སུད་སིའི་བོད་ཀྱི་སྐུ་ཚབ་དོན་གཅོད་ཁང་གི་འགྲོ་བ་མིའི་ཐོབ་ཐང་གི་གནས་སྟངས་ཐད་ཀྱི་ལས་བྱེད་པ་སྐལ་ལྡན་མཚོ་མོ་ལགས་ཀྱིས་ཚོགས་འདུ་དེའི་ཐོག་རྒྱ་ནག་གི་བྱ་སྤྱོད་ཐོག་རྒྱལ་ཁབ་མང་པོ་ཞིག་གིས་མི་འདོད་པའི་རྣམ་འགྱུར་སྟོན་བཞིན་པའི་དུས་འདིར་བོད་མིའི་ཕྱོགས་ནས་གོ་སྐབས་བཟུང་རྒྱུ་གལ་ཆེན་ཡིན་པ་གསུངས་ཤིང་།ཁོང་གིས་དེང་སྐབས་རྒྱ་ནག་གཞུང་གིས་འཛམ་གླིང་ཡོངས་སུ་དཔལ་འབྱོར་དང་ཚོང་འབྲེལ་གྱི་ཁེ་ཕན་བེད་སྤྱད་ནས་ཆབ་སྲིད་ཀྱི་གནོན་ཤུགས་སྤྲོད་པ་དང་ཆབས་ཅིགའགྲོ་བ་མིའི་ཐོབ་ཐང་སྲུང་སྐྱོབ་ཀྱི་འགན་དབང་ཡོད་པའི་མིང་ཁ་ལ་འཁྱེར་ནས་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཁང་འདི་རྒྱ་ནག་རང་ཉིད་ཀྱི་ཁེ་ཕན་ཆེད་དུ་བེད་སྤྱོད་བྱེད་བཞིན་ཡོད་སྟབས།ཚོགས་མི་རྒྱལ་ཁབ་མང་པོ་ཞིག་གིས་རྒྱ་ནག་གི་བྱ་སྤྱོད་ལ་འདོད་བློ་མི་ཁེངས་པའི་རྣམ་འགྱུར་སྟོན་བཞིན་པའི་སྐབས་འདིར་བོད་མིའི་ཕྱོགས་ནས་གོ་སྐབས་དམ་འཛིན་བྱ་རྒྱུ་གལ་ཆེན་པོ་རེད་ཅེས་གསུངས་འདུག